ฉ่าช้านแท้ง

ฉ่าช้านแท้ง (; "ภัตตาคารชา") หรือ คาเฟ่ฮ่องกง () หรือ ไดเนอร์ฮ่องกง () เป็นภัตตาคารรูปแบบหนึ่งที่มีที่มาจากฮ่องกง ฉ่าช้านแท้งสามารถพบได้ทั่วไปในฮ่องกง มาเก๊า และ มณฑลกวางตุ้ง เนื่องมาจากคลื่นผู้อพยพจากฮ่องกงในทศวรรษ 1980s ทำให้ยังมีฉ่าช้านแท้งเปิดอยู่ในชุมชนชาวจีนโพ้นทะเลในประเทศตะวันตก เช่น ออสเตรเลีย, แคนาดา, สหราชอาณาจักร, สหรัฐอเมริกา ร้านอาหารรูปแบบนี้ถูกนำไปเปรียบเปรยกับคาเฟ่กรีสซีสปูน หรือไดเนอร์แบบอเมริกัน เนื่องด้วยมีรายการอาหารที่ดีและราคาย่อมเยาว์ โดยมีอาหารจากอาหารฮ่องกง และ อาหารตะวันตกแบบฮ่องกงBeerman, Jason "Cha chaan teng cheat sheet: What to order at the most popular eateries in Hong Kong"  CNN Go. 20 February 2012. Retrieved 4 March 2012

ประวัติศาสตร์
นับตั้งแต่ทศวรรษ 1850s อาหารตะวันตกในฮ่องกงมีให้บริการเพียงในภัตตาคารเต็มระดับ ซึ่งเป็นสิ่งที่เข้าถึงได้เฉพาะเพียงชนชั้นสูงและผู้มีเงิน คนท้องถิ่นซึ่งส่วนใหญ่เป็นชนชั้นแรงงานไม่สามารถเข้าถึงอาหารเช่นนี้ได้ ในทศวรรษ 1920s มื้ออาหารในภัตตาคารแบบตะวันตกอาจมีราคาถึง 10 ดอลล่าร์ ในขณะที่คนพื้นถิ่นมีรายรับ 10-15 ดอลล่าร์ ต่อเดือน.(December 2018). Titbits Through Time. Chinese Culinary Institute & International Culinary Institute.PDF 

หลังสิ้นสุดสงครามโลกครั้งที่สอง ฮ่องกงมีอิทธิพลจากวัฒนธรรมอังกฤษสูงมาก ดังที่พบได้จากคนท้องถิ่นเริ่มใส่นมในชาและทานเค้ก ชาวฮ่องกงบางส่วนจึงเริ่มตั้ง ฉ่าช้านแท้ง ขึ้นเพื่อพุ่งเป้าไปที่กลุ่มลูกค้าที่เป็นคนท้องถิ่น. (28 December 2007). Cha Chaan Teng is not UNESCO Intangible Culture Heritage. Wenwipo. Weblink.htm โดยให้บริการอาหารกวางตุ้ง-ตะวันตก และเครื่องดื่ม ซึ่งมีราคาถูกมากจนทำให้เป็นที่เรียกกันว่า "อาหารตะวันตกราคาถูก" หรือ "อาหารตะวันตกราดซีอิ๊ว" (豉油西餐)

ในทศวรรษ 1950s - 60s ร้านอาหารประเภทนี้ได้เปิดตัวขึ้นมากมายควบคู่กับรายรับของชนชั้นแรงงานที่มากขึ้นตาม ซึ่งทำให้ "อาหารตะวันตก" แบบนี้มีราคาเข้าถึงได้ง่ายขึ้น. (2006). 茶餐廳與香港人的身分認同. Hong Kong University Press. ร้านอาหารพวก "อาหารฝรั่งราดซีอิ๊ว" และ bing sutt ("ห้องน้ำแข็ง") ต้องแปรสภาพมาเป็น ฉ่าช้านแท้ง. (6 March 2016). 飲食男女《人物專訪》中環老牌熱狗王 六旬夥計不捨離開：對呢個招牌有感情. Eat and Travel Weekly. เพื่อตอบรับกับความต้องการสูงสำหรับอาหารฮ่องกง-ตะวันตกที่ให้บริการรวดเร็วและราคาเข้าถึงได้

ต่อมาการบริหารงานของร้านประเภทนี้ได้ปรับตัวให้เข้ากับสภาวะเศรษฐกิจของฮ่องกงและสังคมฮ่องกง ในระหว่างวิกฤตการณ์การเงินเอเชีย ปี 1997 ร้านอาหารประเภทนี้ยิ่งได้รับความนิยมสูงขึ้นอีกเนื่องจากยังคงให้บริการอาฟารที่ราคาถูกที่สุดแก่สาธารณชน.(30 January 2008). Eating in Hong Kong: the Ch Chaan Teng. The New York Times. 

กระทั่งปี 2007 ได้มีการออกกฎหมายให้ในฮ่องกงห้ามสูบบุหรี่ในที่ปิดเช่นร้านอาหาร ก่อนหน้านี้ ตาม ฉ่าช้านแท้ง อนุญาตให้สามารถสูบบุหรี่ได้ และเด็กเสิร์ฟบางคนยังสูบบุหรี่ขณะทำงานด้วยซ้ำ ในปีเดียวกัน ได้มีนักการเมืองฮ่องกงเสนอให้ขึ้นทะเบียน ฉ่าช้านแท้ง ในรายชื่อมรดกทางวัฒนธรรมที่จับต้องไม่ได้ของยูเนสโกเนื่องด้วยความสำคัญต่อสังคมฮ่องกง. Changing Chinese Foodways in Asia. Hong Kong: Chinese University Press, 2001. GoogleBooks และในสิ้นปีนั้นได้มีการเสนอข้อเสนอนี้เข้าในสภานิติบัญญัติฮ่องกง ไม่นานหลังมีการทำแบบสำรวจในฮ่องกงพบว่าเจ็ดในสิบคนเชื่อว่าร้านอาหารประเภทนี้ควรได้รับการขึ้นทะเบียนทางวัฒนธรรมของยูเนสโกใด ๆ ก็ตาม กระนั้น ฉ่าช้านแท้ง ยังไม่ได้รับการขึ้นทะเบียนใด ๆ จากยูเนสโก 

ในปี 2014 อาหารยอดนิยมใน ฉ่าช้านแท้ง จำนวนหนึ่ง ได้แก่ ชานม, ยฺวิ้นเยิ้ง (ชานมผสมกาแฟ), ขนมปังสัปปะรด และ ทาร์ตไข่ ได้รับการขึ้นทะเบียนเป็นมรดกทางวัฒนธรรมที่จับต้องไม่ได้ของฮ่องกงเป็นชุดแรก. (2006). Intangible Cultural Heritage Inventory of Hong Kong. Leisure and Cultural Services Department.

อ้างอิง

หมวดหมู่:วัฒนธรรมฮ่องกง
หมวดหมู่:อาหารฮ่องกง
หมวดหมู่:ภัตตาคาร